# Referat

**Fra: Sportsutvalgsmøte Feltritt**

**Nr/år/dato: 03/2023/27.03**

**Invitert:** Anna Bredberg, Monica K Sandbakken, Gunn Helga Vindfjell, Bjørn Fuglaas, Anne Cathrine Sellæg, Lene Enger Juliussen, Lillan Jebsen, Ingvild Lillefjære.

|  |  |
| --- | --- |
| **Saksnr./år:** | **Sakstittel:** |
| 23/23 | **Tildeling 2023, budsjett**   * **Knøttecup:** Det er lagt føringer i tildelingen, midlene kan ikke brukes til premier i Knøttecup eller BEST-cup. SU-F ønsker å bruke midler på oppstart av nye Knøttecuparenaer, håper på 1-2 i året. Det lages sak om endringen. * **BEST-cup:** Prøve å skaffe sponsor til finalen: Det sjekkes opp med utstyrsforretninger, dyreklinikker etc. * **Regionale samlinger:** Det settes av midler til bruk på regionale samlinger. * **Utdanning teknisk personell:** En andel av tildelingen er øremerket utdanning av teknisk personell. Det planlegges aktiviteter slik at disse midlene blir brukt i år. |
| 24/23 | **Regionale samlinger**   * Ingen minstegrense for antall påmeldte. Promotering og samarbeid med lokale aktører er viktig. Arrangører som er kontaktet er veldig positive. * Blir fire samlinger i år; Arendal/Raet, Sørum, Indre Haugaland hestesportsarena, Orkdal Rideklubb/Stall GG * Alder: 10-21 * Målgruppe: i henhold til sportsplan * Målsetning med samlingene: rekruttere til sporten, fortrinnsvis med stevnestart i feltritt samme år. * Kostnadene vil øke grunnet mer reisekostnader, øker treningsavgiften i forhold til fjoråret, pakkepris med treningsavgift, lunsj og anleggsleie. |
| 25/23 | **Evaluering grenkonferanse**   * Stort sett positive tilbakemeldinger på årets grenkonferanse. Regnskapet er ikke sluttført. Vurdering i forhold til eventuelle endringer i 2024 tas etter sommeren. |
| 26/23 | **NSO 2023**   * Ingen endringer i NSO 2023, NRYF bistår med det praktiske rundt fallstatistikken, og jobber for å få denne integrert i stevnerapporten i NRYFstevne. |
| **27/23** | **Sikkerhetskomite**   * Sikkerhetskomitéen har hatt lite aktivitet, SU-F er usikre på om denne har noen funksjon. Vurderer det til at dennes funksjon kan ivaretas av SU-F og NSO i fellesskap. |
| **28/23** | **Oppstartshjelp Terrengbaner**   * Går videre med planen med å lage knøttecup på ny lokasjon i år. Tilby oppstartshjelp i form av banebygging, samt har kurs for KCTD samtidig med stevne i høst. Forutsetter at det finnes datoer som passer. * Har flere lokasjoner som er aktuelle, men velger å satse på et sted av gangen. |
| **29/23** | **Rutiner stevnerapporter**   * SU-F mottar alle stevnerapporter. Viktig at det gis en tilbakemelding i de tilfellene der det er anmerkninger, slik at forholdene kan utbedres før neste stevne. |
| **30/23** | **Kvalitetskontroll stevnearrangører**   * På stevner der det var anmerkninger i stevnerapporten, vil SU-F ta kontakt med arrangør i forkant av årets stevner, for å høre om utbedringer er gjort slik at feil ikke gjentar seg. |
| **31/23** | **Gjenopprettelse av autorisasjon for teknisk personell pga alder**   * Interesserte må selv ta kontakt. * Det kreves at man er oppdatert på sporten om autorisasjon skal gis tilbake. |
| **32/23** | **Spørreundersøkelse banebyggere**   * Er klar, sendes ut denne uka * Omfattende, dekker alle områder i banebyggerutdannelsen |
| **33/23** | **Utbetaling honorar, rest fra 2022**   * SU-F ønsker at dette utbetales nå. |
| **34/23** | **Godkjenning stevneinvitasjoner**   * SU-F ønsker å gjøre denne jobben selv fra 01 mai 2023. |